**Ned Thomas Beatty** (6. heinäkuuta 1937 Louisville, Kentucky – 13. kesäkuuta 2021 Los Angeles, Kalifornia) oli yhdysvaltalainen näyttelijä, joka näytteli teatterissa, elokuvissa ja televisiossa. Hänen elokuviansa ovat muun muassa *Syvä joki*, *Nashville*, *Presidentin miehet* ja *Kasvot kuvaruudussa*. Viimeisestä hän oli Oscar-ehdokkaana.

Lapsuus ja nuoruus
------------------

Ned Beatty syntyi Louisvillessä Kentuckyssä. Hänellä on sisar Mary Margaret Beatty. Beatty aloitti esiintymisen kymmenvuotiaana laulamalla paikallisessa kirkossa ja gospel-kvarteteissa. Näyttämöllä Beatty debytoi 19-vuotiaana. Yliopistotutkinnon hän suoritti Berea Collegessa Bereassa, Kentuckyssa.

Ura
---

Beatty aloitti uransa näyttelijänä abingdonilaisessa Barter-teatterissa ja jatkoi sen jälkeen teatteriseureissa Eriessä ja Washingtonissa. Beattyn ensimmäinen elokuva oli John Boormanin ohjaama *Syvä joki*. Siitä hän sai heti kriitikoiden ja yleisön huomion. Beatty näytteli 1970-luvulla neljässä Oscar-ehdokkuuden saaneessa elokuvassa. *Syvän joen* lisäksi hänen elokuviansa olivat *Nashville* (1975), *Presidentin miehet* (1976) ja *Kasvot kuvaruudussa* (1976). Beattyn 1970-luvun elokuviin kuului myös *Teräsmies*, jossa hän näytteli Lex Luthorin apulaista Otista.

Beattyn 1980- ja 1990-luvun elokuvia olivat muun muassa *Likaiset lahjukset* ja *Mikä laulaen tulee...* Televisiosta hän oli saanut Emmy-ehdokkuuden jo vuoden 1979 televisioelokuvasta *Hiljaiset sankarit*. Toisen ehdokkuutensa hän sai perhe-elokuvasta *Ainoa joka uskoi*. Beatty oli 1990-luvun alussa etsivä Stanley Bolander arvostetussa poliisisarjassa *Homicide: Pelon kadut*. Tämän jälkeen hänet nähtiin säännöllisesti muun muassa televisiosarjassa *Roseanne*. 2000-luvulla hän oli vierailevana tähtenä muun muassa sarjoissa *Kova laki* ja *C.S.I.*

Vuonna 1976 Beatty sai Oscar-ehdokkuuden sivuosastaan elokuvassa *Kasvot kuvaruudussa*. Hän on ollut myös kahdesti ehdolla Emmy-palkinnon saajaksi ja kerran Golden Globe -ehdokkaana. Vuoden 2006 maaliskuussa Ned Beatty palkittiin kansainvälisellä RiverRun-elokuvajuhlilla tapahtuman arvostetuimmalla Master of Cinema -palkinnolla.

Yksityiselämä
-------------

Beatty oli neljästi naimisissa, ja hänellä oli kahdeksan lasta.

Valikoitu filmografia
---------------------

*Pääartikkeli: Ned Beattyn filmografia*
* *Syvä joki* (1972)
* *Kasvot kuvaruudussa* (1976)
* *Teräsmies* (1978)

Lähteet
-------

1. ↑  Amore, Samson: Ned Beatty, Prolific ’Superman’ and ’Network’ Character Actor, Dies at 8 *The Wrap*.  13.6.2021. Los Angeles:  The Wrap News Inc. Viitattu 14.6.2021. (englanniksi)
2. 1 2 3 4  Carmel Dagan: Ned Beatty, Actor Known for ’Deliverance’ and ’Network,’ Dies at 83 *Variety*.  13.6.2021. Variety Media, LLC. Viitattu 14.6.2021. (englanniksi)
3. ↑  Gilbey, Ryan: Ned Beatty obituary *The Guardian*.  14.6.2021. Guardian News & Media Limited. Viitattu 15.6.2021. (englanniksi)
4. ↑  Ned Beatty, In the Beginning Was the Word  2006. CD Baby.  Arkistoitu 14.9.2010. Viitattu 14.11.2007. (englanniksi)
5. ↑  Yahoo! Movies Biography: Ned Beatty Yahoo.  Arkistoitu 23.2.2007. Viitattu 14.11.2007. (englanniksi)

Aiheesta muualla
----------------

* Kuvia tai muita tiedostoja aiheesta **Ned Beatty** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |